title: САЩ закъсаха в световните квалификации след тежка загуба от Коста Рика

maintext:
поражението от Мексико (1:2) преди четири дни, но вместо това си усложни задачата за класиране на мондиала в Русия.
Американците допусна гол в края на първата част, след което изиграха кошмарно второ полувреме
Футболистите на САЩ са озоваха в тежка ситуация в световните квалификации, след като претърпя тежко поражение с 0:4 при гостуването на Коста Рика.Американците допуснаха втора загуба от два мача и заемат последното място в зона КОНКАКАФ с голова разлика 1:6.Tимът на Юрген Клинсман се надяваше на положителен резултат следСАЩ и Коста Рика изиграха равностойно първо полувреме, но две минути преди почивката Йохан Венегас изведе домакините напред. Той беше изпуснат на близката греда след центриране на Кристиан Боланос от левия фланг и отбеляза с глава.През втората част американците играха кошмарно, а костариканците с лекота отбелязаха още три попадения. В 68-ата минута Боланос направи 2:0 при сходна ситуация с първия гол.Браян Руис достави отлично центрира с външен фалц от дясното крило, а Боланос беше изпуснат на близката греда и вкара с глава, въпреки намесата на вратаря Брад Гузан. Крилото на "Ванкувър уайткепс" реализира четвъртото си попадение от началото на квалификациите.В 74-ата минута Джоел Кембъл покачи на 3:0 само осем минути след като появата си в игра. Капитанът Майкъл Брадли направи абсурдна грешка и подари топката на Кембъл, за когото след това не беше проблем да преодолее Гузан, останал очи в очи с него.Четири минути по-късно нападателят на "Арсенал", който играе под наем в "Спортинг" (Лисабон), довърши американците с четвърто попадение. Той беше изпуснат от защитниците на съперника след далечно подаване, овладя отлично и спокойно прати топката покрай Гузан.Коста Рика записа втора победа от два мача и остана единственият отбор със стопроцентов актив в зона КОНКАКАФ. Мексико и Панама разделят второто място с по четири точки, след като направиха нулево равенство помежду си тази нощ.Хондурас заема четвъртата позиция с три точки след успех с 3:1 над Тринидад и Тобаго. Тринидатците записаха втора загуба от два мача, но са пети заради по-добра голова разлика от САЩ.Първите три отбора в крайното класиране на зона КОНКАКАФ получават директни квоти за световното първенство, докато заелият четвъртото място ще играе бараж с отбор от Азия.


title: Сблъсъкът за световната титла в шаха навлиза в решителната си фаза (на живо)

maintext: Мачът за световната титла по шахмат влиза в решителната си фаза и днес шампионът Магнус Карлсен и претендентът Сергей Карякин ще изиграят 11-ата и предпоследна партия от сблъсъка.Резултатът между двамата е равен - 5:5, а днес предимството на белите фигури ще е на страната на руснака.След седем поредни ремита от началото в осмата Карякин пръв стигна до победа. В сряда той беше на път да направи решителна крачка към световната титла, но Карлсен успя да се пребори за реми, а на следващия ден и да изравни резултата с първия си успех.При равенство след 12-ата партия световната титла ще се реши с тайбрек.Карлсен опитва да направи втора поредна успешна защита на световната титла. Той взе короната за първи път през 2013 г., когато победи Вишванатан Ананд. Година по-късно защити титлата си отново след триумф срещу индиеца.Карякин, който държи рекорда за най-млад състезател, получил титлата "гросмайстор" (12 години и 7 месеца), за пръв път се изправя в мач за шахматната корона.

fasttext_language: bg


title: Пазарът на нови автомобили в ЕС отбеляза слабо забавяне през октомври

maintext:
[GEFCO България]
Продажбите на нови леки автомобили в страните от ЕС през октомври се забавят за втори път през годината, сочат данните на Асоциацията на производителите на автомобили в Европа, разпространени днес. През юни, след 34 поредни месеца на ръст, спадът беше 1.4%, а сега е още по-минимален - 0.2 на сто.Общо продажбите са 1 104 506, като от големите пазари по-слабо е търсенето в Германия (-5.6%) и Франция (-4.0%). В същото време в Италия има ръст на продажбите от 9.7%, в Испания той е 4.0%, а във Великобритания 1.4%.Годината се очертава като добра за производителите, след като за десетте месеца ръстът е 7.2 на сто, формиран от 12 348 502 сделки. От обхванатите от статистиката на АСЕА 27 страни - членки на ЕС, само в Холандия продажбите за периода януари - октомври са по-слаби от миналата година.България бележи ръст в покупките на нови автомобили както през октомври (9.4% при 2410 коли), така и през десетмесечието (9.5 на сто с 20 832 сделки).


description: Проектобюджетите за здраве и пенсии влизат в дневния ред на Народното събрание за второ четене.

title: Пректобюджетът за пенсии ще тества мнозинството в парламента

maintext:
Родихме бюджет-чудовище", коментира вчера след заседанието на бюджетната комисия председателят й Менда Стоянова (ГЕРБ), според която, ако половинчатото приемане бъде потвърдено и от пленарната зала, "няма юридическо обяснение как това ще се прилага".
Фотограф: Георги Кожухаров
Бюджетите на Националната здравноосигурителна каса и на Държавното обществено осигуряване се очаква да бъдат обсъдени на второ четене днес в Народното събрание. Това предвижда проектопрограмата на парламента.Вчера водещата бюджетна комисия одобри проекта на касата без обсъждане, но бламира този на общественото осигуряване. Дотам се стигна след като беше отхвърлено предложението на Патриотичния фронт за рязко увеличение на минималните пенсии. След това депутатите от Фронта, както и колегите им от БСП, ДПС и "Атака", не дадоха подкрепа за приходната част на проектобюджета, но одобриха повече разходи.Вчера председателят на бюджетната комисия Менда Стоянова призова Патриотичния фронт да преосмисли съпротивата си и да подкрепи проекта, за да покаже, че и в това Народно събрание е възможно съгласие. Патриотите вчера изразиха готовност да приемат евентуален мандат за съставяне на правителство в рамките на сегашния парламент, а ГЕРБ даде знак, че ще ги подкрепи.


description: Ренци заяви, че ще подаде оставка, ако хората гласуват срещу него на 4 декември, а пазарите се обезпокоиха, че това може да отвори вратата за опозиционното движение "Пет звезди", което отрича еврото.

title: Референдумът в Италия може да спъне италианските популисти по пътя към властта

maintext:
Лидерът на "Пет звезди" - комикът Бепе Грило.
Фотограф: Giorgio Perottino
Италианският премиер Матео Ренци.
Фотограф: Stefano Rellandini
Ако италианският премиер Матео Ренци изгуби референдума за конституционни реформи, шансовете антисистемното движение "Пет звезди" да вземе властта ще намалеят, вместо да се увеличат.Ренци заяви, че ще подаде оставка , ако хората гласуват срещу него на 4 декември, а пазарите се обезпокоиха, че това може да отвори вратата за опозиционното движение "Пет звезди", което отрича еврото.Последните социологически проучвания дават значителна преднина за отговор с "не", което увеличи разликата между лихвите по италианските и германските 10-годишни референтни облигации до двегодишен максимум, отчасти поради опасения за изглеждащия неудържим възход на "Пет звезди".Анализаторите обаче казват, че е по-вероятно след гласуване с "не" на референдума Италия да се завърне към старата консенсусна политика с традиционни партии в лявото и дясното пространство, които са обединени отКлючът към това е реформа на избирателния закон, който в голяма степен облагодетелства "Пет звезди" и който по думите на Ренци тази седмица трябва да бъде променен преди следващите избори, насрочени за 2018 г., независимо от изхода от референдума "Ясно е, че както стоят нещата, сегашният закон би довел "Пет звезди" на власт. С промяната му ще се появят много варианти за изход от изборите", каза Пиеро Игнаци, професор по политология в Университета в Болоня.Последните три пъти изборите в Италия бяха организирани въз основа на избирателен закон, който никой не одобряваше. Накрая бе обявено, че той противоречи на конституцията.След много опити за реформа Ренци накрая успя миналата година и въведе т. нар. Италикум, или система за гласуване на два тура, при която водещите две партии от първия тур се явяват на балотаж, обещаващ значително парламентарно мнозинство на победителя.Първоначално се смяташе, че законът облагодетелства Демократическата партия на Ренци , но от тогава подкрепата за "Пет звезди" нарасна и всички скорошни социологически проучвания сочат, чеОбезпокоена от тези допитвания, Демократическата партия обяви този месец, че иска да премахне балотажа и да преразгледа начина за разпределяне на местата при гласуване в един тур.Десноцентристката партия "Форца Италия" на бившия премиер Силвио Берлускони подкрепя тази позиция и призовава за връщане на пропорционалната избирателна система."Ако никой не спечели безспорно мнозинство, тогава двата (политически) блока ще трябва да се договорят за формиране на коалиция, както става в Германия", каза Берлускони за радио Ер Те Ел миналата сряда.В миналото движението "Пет звезди" отхвърляше възможността за каквито и да било коалиционни споразумения, за да не направи компромис с идеалите си. Това означава, че при пропорционална избирателна система то може завинаги да остане в опозиция, както силната Комунистическа партия през Студената война.Въпреки че е облагодетелствано от Италикум, движението "Пет звезди" също настоява за промяна, като казва, че новият закон не е демократичен."Това показва на хората, че сме различни и не следваме само собствения си интерес, както другите партии", каза депутатът от "Пет звезди" Данило Тонинели.Той е съставил проект за избирателен закон, който също предвижда връщане на пропорционалната избирателна система, но с висок праг за влизане в парламента, което ще премахне малките партии и ще облагодетелства по-големите.Първоначално тази система може да доведе до широки коалиции между леви и десни партии, но според Тонинели избирателите накрая ще разберат, че подобни съюзи не са работещи и ще се обърнат масово към "Пет звезди"."Мислим в дългосрочна перспектива. Но никога няма да приемат предложението ни. Ще съставят избирателен закон, който максимално ще ощетява "Пет звезди"," каза той./ БТА


title: Бойко Борисов за властта, чуждата жена, комунистите и други размисли

maintext:
Лидерът на ГЕРБ и премиер в оставка Бойко Борисов и заместникът му в партията Цветан Цветанов прекараха един час в разговори с президента Росен Плевнелиев за политическата стабилност у нас.
Фотограф: Георги Кожухаров
Лидерът на ГЕРБ и премиер в оставка Бойко Борисов и заместникът му в партията Цветан Цветанов прекараха един час в разговори с президента Росен Плевнелиев. На срещата на "Дондуков" 2 те трябваше да се консултират как да запазят стабилността в държавата, след като в сряда парламентът прие оставката на втория кабинет на Борисов.Първоначално лидерът на ГЕРБ не желаеше да говори пред медии, но после се спря на площадчето пред президентството и в отговор на журналистически въпроси близо 19 минути обясняваше своите виждания за властта, референдумите, изборните победи и загуби, собствения си политически живот и по някои други въпроси.От думите на Борисов не се разбра кога ще бъдат предсрочните парламентарни избори, нито точно по каква мажоритарна система биха могли да се провеждат те. Той отново призова БСП да си направят служебен кабинет и да си управляват. "Дневник" публикува едно към едно основните тези, които обяви лидерът на ГЕРБ днес."Той (бел. ред. - Росен Плевнлиев) има прекрасни взаимоотношения с новия президент (бел. ред. - Румен Радев) - да седнат и да направят едно правителство. Чисто технологично едно служебно с един премиер, после друго, самото НСО с двама президенти, с две дами, те ще изнемогнат. Това са много пари. Да седнат с г-н Радев, с БСП - те са победители, ние ги поздравихме, чувстват се такива, да направят служебен кабинет и да караме до следващите избори, когато и да са те"."Защото БСП дезертират. Едно е да говориш, друго е да управляваш; едно е да обещаваш; друго е да носиш отговорност. Има хубава приказка: "Не си пожелавай жената на ближния, защото може да стане твоя. Не сте ли я чували?. Г-н Радев си пожела цялата власт и Господ му я даде. Сега има възможност да пази границите, да вдига пенсиите, да строи, да не строи, да прави "Белене", да ходи в Крим. Каквото иска може да прави. Без никаква опозиция и без никаква съпротива"."Какво иска повече, защо да не направят правителство? Защо да не носят цялата отговорност? Защото той, ако е искал да има партньорство, можеше да го има, той си даде оставката, аз го поканих в Министерския съвет и му казах: "Три неща ще направя - ще върна "Авионанс", ще докараме руски двигатели, ще дадем повече пари и ще модернизираме авиацията". Той можеше да дойде и да каже: "Влизаме в тежка криза". Поне така казва. Според мен никаква криза няма да има нищо няма да се случи, ако те си приемат най-демократично управлението"."Мина кампанията и почнахте да питате за паднал за 100 млн. самолет МиГ-29 през 2011 г. (б.а - след въпрос на журналист защо Радев е повишен тогава, като е паднал изтребител). Народът си е дал гласът. Аз се съобразявам с избора на народа. Сега дават само самолети, които излитат. Ще дойде време да дават купчините желязо"."Преди две години мислите ли, че ми се управляваше с Радан Кънев, с Валери Симеонов, с Първанов. Казах: "Правим правителство", защото иначе нови избори, пак идваше зима. Пак нови избори, същите резултати, пак избори, избори. А на границата бежанска вълна, икономическа криза... И си го понесох. Две години с такова мнозинство и управление. Какво страшно има? Нищо няма страшно. Напротив, направете правителство, влезте, управлявайте, ние сме в парламента, няма да ви правим ингилъци (бел. ред. - тарикатлъци). Имате си ДПС до вас, имате си патриотите, имате си който искате! ДСБ искаха да са опозиция, направиха така и ние да сме опозиция".Естествено, че БСП са ги спечелили. Г-жа Йотова вкара целия потенциал на БСП вътре. Г-жа Нинова обнови партията, направи така, че да се почувства подем. Парите ги даде БСП. Направиха модерна кампания, много по-модерна от нашата. От сутрин до вечер - аз толкоз обичам да гледам МиГ-ове как летят, бил съм на учения - така им се възхити и самият народ. Но ние имаме и други летци. И други капитани на кораби, на военни катери и на фрегати"."При това насипно състояние на парламента, при тази концентрация на опозиционни партии вече в този парламент е модерно да кажеш, че си опозиция. И ние, вървейки по модата, отиваме да ставаме опозиция и искаме тези, които пожелаха властта, да си я консумират"."ГЕРБ търси максимален кворум за приемане на бюджета. Ние правим всичко възможно и сме предложили бюджет - да се приеме. Ако другите партии не гласуват, въпросите ви са към тях"."А по кои? По старите. Естествено, че изборите трябва да бъдат по новите правила. Това, което ме притеснява, са изказванията вчера. Аз ги слушах внимателно, защото двуличието на мен не ми е присъщо. И просто как се променят хората за часове, но то ще им се върне от Господа, не от мене. Когато си спомням как се возеха с мене напред-назад и да отчитат свършената от нас за тяхна заслуга (бел. ред. - Борисов не отговори на журналистически въпрос дали визира Валери Симеонов)"."Няколко пъти съм минавал от "Осанна" до "Разпни го". Веднъж ме отписаха като главен секретар, после като кмет, после като премиер. Това са безценни уроци, които ГЕРБ придобива. Така че приемам го много спокойно, защото максимумът беше една година на това правителство. Аз мислех, че това ще се случи още на местните избори. Но там, понеже хората гласуват за местни власти. Познават ги. ГЕРБ имаше категоричен успех и не се случи тогава. Сега беше друга модата"."Два милиона и половина са казали "Да". Популизмът да ни препише, че ние спираме референдума, който е висша форма на демокрация и много опасно оръжие. Представете си да си направим едно предаване в някоя телевизия ние и да почнем да казваме искаме референдум за 1000 лева пенсия и 1% данък. Ще мине ли този референдум? Ще мине. Демократичен ли е? Демократичен е. Ще съборим ли държавата с него? Ще я съборим (бел. ред. - конституцията не позволява референдуми по бюджетни и данъчни въпроси). И затова са толкова опасни популистите, които си играят с това, което хората харесват и искат да им се случи. Кой не иска да има повече пари?"."Когато трябваше да се говори това, вие ходихте да снимате Стефан Данаилов как пие шампанско и викаше "Миличко". Тогава трябваше да обясните какво значи референдум на хората. Но тогава целта беше ГЕРБ в парламента да остане единствената партия, която не подкрепя референдума, за да може Слави Трифонов да говори от сутрин до вечер срещу ГЕРБ. Това беше тактиката им. И за това тогава мина. Какво да кажа, че съм против сега или че е опасно, след като два милиона и половина са го подкрепили. Това, което са надробили всичките политически сили, трябва да си го изсърбат сега. И затова ние сме "за"."60 млн. са кредитите на българите по банките. Само едно повдигане без обосновка на парите за пенсиите автоматически води до вдигане на лихвените проценти. Милиарди ще са загубите на тези хора, които са си купили апартаменти, кола или са теглили кредити да си работят. Ако тръгна сега да ви го обяснявам, прекрасно за предизборната кампания на БСП - "Борисов не иска на пенсионерите да даде пари". Но ние сме длъжни да мислим за всички, да си го говорим честно и почтено, пък какво изберат избирателите"."Сега всички сме под емоции, Всичко стана бързо, очаквано, Всеки сега по някакъв начин е обиден за другите. Считам, че заради другите сме го понесли. В ГЕРБ мислят, че реформаторите са ни виновни. Реформаторите мислят, че моите министри са виновни. Патриотите счита, че премиерът е виновен. БСП, ДПС и ДСБ са радостни. Другите сме загубили. Не е хубаво"."Много бързо забравяме. Това е, което ме притеснява. Максимум година и половина имаме памет и го забравяме какво съществува"."Аз чух, че г-жа Нинова нямало да ритне паднал човек. Ние толкова пъти сме ги били, ако сме ги и ритали, да сме ги пребили досега. Използва такива - и с това ще завърша - изрази, които от една уста на дама хич не ми харесаха, но това си е нейно право - да използва такива, каквито тя намери за добре"."Две години по-тих, по-диалогичен, по-компромисен, по-невъзгордял се, ежедневно изпълнявайки на всеки прищявките... и да ми кажат, че съм бил надменен - не го приемам. Всеки ден аз се съобразявах със всички. Всеки ден. В едно външно министерство няма един човек, който ГЕРБ да е изпратил"."Но аз вярвам в инстинкта на народа. Той ни каза, че трябва да има промяна. Ние ще работим в тая посока. Партията понесе най-тежкото, което може да понесе - оставка на нейния кабинет. Вътрешнопартийна работа си е какво ще си говорим с колегите, който колко допринесе и за победата, и за загубата. Как ще продължим напред, Защото трябва да ви кажа, че 1,2 милиона са гласували за Цачева. Ние не може да предадем и тях, не можем да се продадем на популизма, колкото и да е модерно. Ще опитаме да отстоим нашите ценности"."Никога не съм казвал кметовете да си подават оставките. Никога. Казал съм, че трябва да изпълняват програмата на партията и да работят добре. На нашата поща идват хиляди сигнали. Един има дупка на улицата, на друг - плочка му се клати, на трети - някой му паркира пред гаража. На всички трябва да се отговори.... За кметовете да го уточните това, защото Курумбашев (бел. ред. - Петър Курумбашев) сякаш забрави, когато си довеждаше децата да се снимат с мен"."Да минат парламентарните избори. Може да има различно от нашето мнозинство. Важното е дотогава Радев и Йотова, ползвайки своите кадри, само преди две години са били на власт. Това не е като аз от кмет да стана премиер, трябваше да събирам хора, буквално. Те има готови министри, готови зам.-министри. Могат веднага да влязат във властта и да я упражняват".Ние нито оспорваме избори, нито казваме с мошинации печелите. Те като паднат, от десет кладенеца вода донасят. За мен е достатъчно, че усещането, че те са ни победили, е факт. Има го.Не виждам аз как преди парламентарни избори, ще ида в парламента и ще защитавам, че нещо е правилно. За разлика от комунистите, които властта я дават и вземат с кръв, при нас демократите, тя се дава от народа и веднага се връща по демократичния начин пак там. Да я разпредели, на който прецени най-добре".


title: Франция гласува днес за десен кандидат, който може да е следващият президент

maintext:
Le Journal du Dimanche
В него той отказва да обяви дали би се кандидатурал за президент, а медиите коментират, че Валс вероятно ще се включи в състезанието, ако Оланд откаже да се кандидатура за нов мандат.
В събота председателят на долната камара на парамента призова и Оланд, и Валс да се кандидатират за първичните избори на партията, които ще са през януари 2017г.
Двама бивши премиери - Франсоа Фийон и Ален Жупе, се състезават днес в балотаж на първичните избори на традиционната десница във Франция за определяне на нейния каниддат за президент на изборите следващата пролет.Според социолозите към момента много е вероятно, който и да е той, да е изправи на балотаж срещу лидера на крайната десница Марин льо Пен и след победа да стане следващият държавен глава на страната.Прогнозите сочат, че фаворитът тази неделя е Фийон.Той е определян като консервативен и харесван от французите с католически убеждения за обществото, които изненадващо се мобилизираха в последните дни преди първия тур миналата неделя.На 62 години и със слабост към автомобилните състезания, Фийон живее в замък в долината на Лоара. Той обещава радикална реформа в духа на Маргарет Тачър за оплетената в регулации френска икономика, включваща орязване на раздутите правителствени разходи, прекратяване на 35-часовата работна седмица и свиване ролята на държавата.Умереният 71-годишен Жупе, който е кмет на Бордо, атакува "бруталността" на реформената програма на опонента си, твърди, че на него не може да се разчита и го критикува за близостта му с президента Владимир Путин.Но на последния телевизионен дебат в четвъртък Фийон се представи по-добре, а на митинг в петъчната вечер обяви, че "моят враг е упадъкът на Франция".За мнозина французи първичните избори на "Републиканците" са генерална репетиция за президентските избори. Управляващите социалисти са много непопулярни и партията им е в тежко състояние. По традиция на балотаж двете големи партии - социалисти и консерватори - се обединяват, за да спрат кандидата на Националния фронт на Льо Пен.Но този път решението на британците да напуснат ЕС и изборът на Доналд Тръмп за президент в САЩ обещават една по-различна битка между статуквото на традиционните партии и популистите, възползващи се от недоволството на мнозина избиратели.Президентът Франсоа Оланд има само две седмици, за да реши дали ще се кандидатира за нов мандат, макар социолозите да казват, че кандидатът на социалистите ще бъде изхвърлен на първия тур на изборите през април и симпатизитантите на левицата по-скоро биха подкрепили на балотаж през май Ален Жупе.В интервю за неделяния брой на вестникпремиерът Манюел Валс предупреди, че неговата социалистическа партия рискува да бъде разбита "на пух и прах" на изборите, след което "левицата може да умре".


description: Повод е информация от държавното обвинение, че по нареждане на главния прокурор е била извършена проверката в двете съдийски съдилища - районния и градския съд.

title: Градският съд отново опроверга прокуратурата и я обвини, че създава изкуствени скандали

maintext:
Председателят на градския съд Калоян Топалов
Фотограф: Георги Кожухаров
40 забавени дела в градския съд и над 300 в районния съд и няколко дела със закъснение осем години в изписването на мотивите. Според съобщението главният прокурор Сотир Цацаров е внесъл тази информация в Съдийската колегия.
От прокуратурата твърдяха, че инициативата за проверката е на административните ръководители на СГП и СРП.
".
Софийският градски съд разпространи становище, в което за втори път в рамките на последните десет дни уличава прокуратурата в лъжа. Повод за реакцията на най-големия окръжен съд е съобщение на държавното обвинение от вчера, в което е обявен резултатът от проверка, назначена от главния прокурор Сотир Цацаров в градския и районния съд в София, според който там има забавени дела.От съда предоставят справка за споменатите от прокуратурата дела, като ще поискат съдийската колегия да излезе с позиция по случая. СГС вижда в действията на държавното обвинение необяснима спешност, преднамереност и създаване на изкуствени скандали между съда и прокуратурата.Вчера от пресцентъра на държавното обвинение съобщиха, че имаВ становището на съда това се опровергава.е, че има висящи дела от 2008 г. Сред тях е делото за източване на държавния резерв, по което има 9 подсъдими, над 200 тома материали и са разпитани 280 свидетели - почти всички по искане на прокуратурата. Изготвени са над 20 експертизи - отново по настояване на прокуратурата."Всички отлагания на съдебните заседания до момента са пак по искане на представителя на прокуратурата. Освен това делото е започнало отначало през 2010 г., след като държавното обвинение е направило отвод на съдията докладчик", се казва в становището."С оглед избягване в бъдеще на подобни недоразумения и грешки при подготовката на подобни справки прокуратурата следва първо да се обръща по официален ред към СГС за получаване на точна и коректна информация", казват от съда.Ето какво пише в писмото:"На 14 ноември в 16 часа на служебния имейл на СГС се получи писмо от Галя Георгиева (член на ВСС - бел. ред.) в качеството ѝ на председател на комисия "Дисциплинарна дейност и взаимодействие с ИВСС" към съдийската колегия на ВСС. В него г-жа Георгиева указва да бъде извършена незабавна проверка, моли за спешност и информира, че на заседанието на комисията, проведено на 09.11.2016 г., са били разгледани две уведомителни писма от главния прокурор Сотир Цацаров относно обобщени данни на всички незавършени съдебни производства в СГС и дела, по които има значително забавяне на мотивите. Към тях, г-н Цацаров е приложил и отговор на свое питане до ръководителя на СГП Емилия Русинова, към което е приложена справка със съдебни производства, които се водят повече от две години в СГС.Писмото на Галя Георгиева пристигна в СГС час и половина след като Върховна касационна прокуратура вече беше разпространила в медиите информация за съдържанието на сигнала, изпратен от г-н Цацаров до ВСС.с които главният прокурор на Република България чрез изготвена от самата прокуратура справка, по несъществуваща процедура и с неясна цел е решил да проверява Софийския градски съд, да занимава ВСС и обществото. Възможно е г-н Цацаров да е бил за пореден път, случайно или умишлено, подведен от своите подчинени, предоставяйки му неверни справки и данни. Възможно е и грешката на ПРБ да е в резултат на пропуски в организацията на информационната система на самата прокуратура", пишат от съда и уточняват, че:вчера, че в Софийския градски съд има наказателни дела, по които 8 години няма написани мотиви. Подобни констатации не са направени при нито една от проверките на ВСС, ИВСС, както и при тази, извършена от Софийския апелативен съд в периода 25.01.2016 г. – 12.02.2016 година. Ръководството на СГС счита за абсолютно недопустимо изнасянето на непроверена и напълно невярна информация, и то от главния прокурор на Република България"Освен че данните от писмото на г-н Цацаров нямат нищо общо с фактите, в него е допусната и груба неточност - като номера на дела са посочени номерата на прокурорските преписки (напр. НОХД № 00367/2008 г.). Ноторно е, че започването на прокурорската преписка в много от случаите предхожда с години внасянето на обвинителния акт в съда и образуването на съдебно производство. Подобна грешка е недопустимо да бъде направена от главния прокурор на Република България, което води до съмнението, че или по някаква причина писмото до ВСС е трябвало да бъде изпратено спешно и не е останало време информацията в него да бъде проверена или целта му е за пореден пътпо най-елементарен начин, с абсолютно неверни факти да бъде дискредитиран най-големият окръжен съд в страната и съдиите, които правораздават в него", пише още в писмото.


title: Спорният строеж в "Младост" няма да бъде спиран, инвеститорите имали подпис от главния архитект

maintext: Поредният строеж в столичния квартал "Младост" няма да бъде спиран. Жилищната сграда, която т рябва да се появи в зелената площ около бл. 70 има всички необходими документи, които са подписани и от главния архитект на София Здравко Здравков.Пред Би Ти Ви адвокатът на инвеститорите Явор Пенчев обясни, че клиентите му имат всички необходими документи за строежа, а разрешението му е от 20 юли, когато кмет на района е подалата оставка малко след това Цвета Авджиева. Тя напусна поста след масови протести на живеещите в "Младост" срещу застрояването на зелени площи."Това място никога не е било предвиждано за озеленяване , както по стария, така и по новия устройствен план. Тази зона е отредена за жилищно строителство. За момента няма спиране на строежа и не виждам защо трябва да има. Бихме спрели дейностите, за да проведем още едно обсъждане, ако имаме ясни гаранции, че новият кмет ще спази закона", обясни Пенчев и уточни, че сегашният устройствен план е минал през четири обсъждания."Гражданите на "Младост" не са уведомени за строежа. За вече издадени разрешителни за строителство отговаря Столична община и тя трябва да дава отговори. Аз ще отговарям за следващите разрешителни", заяви новоизбраният кмет на района Десислава Иванчева , която беше лидер на летните протести, довели до оставката на предшественичката ѝ Авджиева."Неморално е в момент, в който имаме нов кмет да започва строителство", каза пред Нова телевизия столичният кмет Йорданка Фандъкова. От своя страна адвокатът на инвеститорите уточни, че няма никаква провокация в действията им.По план в междублоковото пространство трябва да се издигне 5-етажна жилищна сграда. Според протестиращите в интернет вече се продават апартаменти на зелено от въпросния блок.


title: Филмите, номинирани за наградата "Лукс", гостуват безплатно в 7 града

maintext:
[European Parliament]
Тиквичка няма нищо общо със зеленчук, това е едно смело момченце. То мисли, че е останало само на този свят, след като изгубва майка си. Но в дома за деца за него ще започне нов живот и му предстоят много срещи. Симон, Ахмед, Жюжюб, Алис и Беатрис - всички те имат свои истории и тези истории са толкова тъжни, колкото са крехки те самите. А има и едно момиче, Камий. Когато си на 10 години, има какво да откриеш и на какво да се научиш – да имаш тайфа приятели, да се влюбиш. А защо не дори и да бъдеш щастлив...
1 декември, 19:00 часа – София, Дом на киното
9 декември, 18:30 часа – Пловдив, Лъки Дом на киното
11 декември, 18:00 часа – Варна, Фестивален и конгресен център
"ТОНИ ЕРДМАН" (TONI ERDMANN), филм на Марен Аде
Когато Инес, бизнес дама в голяма германска компания, която работи в Букурещ, вижда баща си, който неочаквано ѝ идва на гости, тя не крие своето раздразнение. Прецизно организираният ѝ живот не търпи и най-малкото непредвидено обстоятелство, но когато баща ѝ ѝ задава въпроса "Щастлива ли си", неспособността ѝ да отговори бележи повратна точка за нея. Баща ѝ, който я обременява с присъствието си и от когото тя се срамува, прави всичко по силите си, за да я накара да придаде смисъл на живота си, и за тази цел той възприема нова самоличност - зевзека Тони Ердман...
2 декември, 19:00 часа – София, Дом на киното
6 декември, 18:30 часа – Шумен, Латона синема
10 декември, 19:00 часа – Стара Загора, Кино Арена, Парк мол
"КАТО ОТВОРЯ ОЧИ" (À PEINE J’OUVRE LES YEUX), филм на Лейла Бузид
Тунис, лятото на 2010 г., няколко месеца преди революцията. Фара, на 18 години, успешно полага матура и нейното семейство вече я вижда като лекарка... но тя вижда нещата по различен начин. Тя е певица в рок група, която създава ангажирана музика. Трептяща, в опиянение, тя открива любовта и нощния живот на своя град против волята на майка си Хайет, която е наясно с Тунис и неговите табута.
3 декември, 19:00 часа – София, Дом на киното
5 декември, 19:00 часа – Плевен, Кино Арена, Панорама мол
13 декември, 18:30 часа – Благоевград, Синемакс
Филмите, номинирани за кинонаградата на европейския парламент - "Лукс", ще бъдат прожектирани безплатно в различни градове през декември - София, Плевен, Шумен, Пловдив, Стара Загора, Варна и Благоевград, съобщават Европейският парламент и "София филм фест".Победител в тазгодишното издание на конкурса за европейско кино e носителят на ФИПРЕССИ наградата от Кан немски филм "Тони Ердман", а подгласници са анимацията "Животът ми като Тиквичка" и "Като отворя очи" на тунизийската режисьорка Лейла Бузид (копродукция с Франция). Българският "Урок" бе сред трите номинирани за приза миналата година.Целта на наградата е да популяризира европейското кино и културното многообразие, затова избраните филми се превеждат на официалните езици и се прожектират безплатно във всички държави от Евросъюза.Победителят в "Лукс" е избран от Европейския парламент, но публиката също гласува за своя фаворит.Прожекциите започват в София утре, а запазването на места в киносалоните е препоръчително - всеки може да вземе до два безплатни билета. Ето и програмата:"ЖИВОТЪТ МИ КАТО ТИКВИЧКА" (MA VIE DE COURGETTE), филм на Клод Барас


description: За разлика от високите части на планините в България, които са най-атрактивни за изкачване в разгара на лятото, за Олимп сезонът е късната пролет и есента заради големите жеги.

title: Фотогалерия: На гости у Зевс

maintext:
1/20 снимки в галерията За разлика от високите части на планините в България, които са най-атрактивни за изкачване в разгара на лятото, за Олимп (планината, обитавана от древногръцките богове начело със Зевс) сезонът е късната пролет и есента заради големите жеги. Паркингът в местността Приония, от който започва трекът нагоре е претъпкан от автомобили, предимно с българска регистрация.
Фотограф: Татяна Димитрова


description: Специализираният наказателен съд за втори път не успя да даде ход на делото за атентата на летище "Бургас" в Сарафово. Причината и този път бе, че голяма част от хората, които пострадаха не бяха редовно призовани за днешното заседание.

title: Делото за атентата в Сарафово отново не успя да започне

maintext:
При атентата на 18 юли 2012 г. срещу туристически автобус с израелски туристи атентаторът се самовзриви, загинаха петима чужденци и българският им шофьор.
От прокуратурата посочиха, че продължават да правят опити да издирят пострадалите.
Специализираният наказателен съд за втори път не успя да даде ход на делото за атентата на летище "Бургас" в Сарафово. Причината и този път бе, че голяма част от хората, които пострадаха при бомбеното нападение от 18 юли 2012 г . не бяха редовно призовани за днешното заседание.Съдия Аделина Иванова отложи заседанието за 12 декември. Делото се води задочно срещу сочените за съучастници на Хюсеини Мелиад Фарах - ливанец с австралийски паспорт, и Хасан Хасан - с канадско и ливанско гражданство. Те са с обвинение за тероризъм. Двамата са обявени за международно издирване с червен бюлетин чрез Интерпол. В края на септември процесът не успя да тръгне по същата причина.При атентата на бургаското летище преди четири години загинаха петима израелски туристи и българският им шофьор Мустафа Кьосов, както и самият атентатор, идентифициран като Мохамад Хасан ел Хюсеини . Други 35 души бяха ранени.Материалите по делото са събрани в 80 тома. В хода на разследването са извършени около 100 експертизи, разпитани са 170 свидетели, а България е изпратила молби за правна помощ до 13 държави - Австрия, Румъния, Чехия, Полша, Италия, Холандия, по два броя молби са изпратени до Израел, САЩ, Мароко, Ливан, Австралия и по три до Канада и Турция.


description: Шампионът на Израел "Апоел" (Беер Шева) изоставаше с два гола след първото полувреме, но направи знаменит обрат след почивката и спечели с 3:2, за да запази шансове за място в директните елиминации на Лига Европа.

title: "Интер" изпусна два гола аванс срещу израелци и се сбогува с Европа

maintext:
"Апоел" губеше с 0:2 до 58-ата минута, но направи обрат и стигна до победа с 3:2 дълбоко в добавеното време
Шампионът на Израел изоставаше с два гола след първото полувреме, но направи знаменит обрат след почивката и спечели с 3:2, за да запази шансове за място в директните елиминации на Лига Европа.
"Интер" се прости с надеждите за европейски мачове напролет кръг преди края на груповата фаза. "Нерадузрите" са последни с три точки и изостават с четири от "Саутхемптън" и "Апоел", които в последния кръг ще решат битката за второто място в директен мач на английска земя.
"Интер" преживя още едно разочарование през сезона
Inter's last 7 away games in all competitions:
L-L-L-L-L-D-L — F.C. InterData (@Fcinterdata) November 24, 2016
Бен Сахар донесе трите точки на израелците в третата минута на добавеното време
"Апоел" (Беер Шева) сложи край на кошмарното европейско участие на "Интер" през този сезон."Спарта" (Прага) си гарантира първата позиция, след като победи "светците" с 1:0 у дома и събра 12 точки преди гостуването на "Интер" в последния кръг.Тимът от Милано се нуждаеше от задължителна победа в Израел в първия европейски мач под ръководството на Стефано Пиоли. Двубоят започна отлично за гостите, които взеха два гола аванс още до 25-ата минута.В 12-ата минута Мауро Икарди откри резултата с 11-ия си гол през сезона. Едер напредна отляво и центрира остро към вратарското поле, а голмайсторът на "Интер" се измъкна зад централните бранители и отблизо реализира.В 25-ата минута "нерадзурите" организираха чудесна атака, при която Едер размени двойни подавания с Банега и Кандрева, след което разтегли надясно към свободния Брозович. Хърватинът си нагласи топката на левия крак и с отлично премерен шут намери далечния ъгъл с помощта на страничната греда.Седем минути след почивката Икарди можеше да реши мача с трети гол, но изстрелът му беше спрян от напречната греда."Апоел" обаче играеше все по-добре и успя да се върне в двубоя шест минути по-късно. Влезлият като резерва още в 36-ата минута Махаран Ради достави перфектно центриране за Лусио Мараняо, който след плонж и удар с глава намали на 1:2.В 68-ата минута Самир Ханданович събори опиталия да го прехвърли Бузагло, а главният рефер отсъди дузпа и показа директен червен картон на вратаря на "Интер". Антони Нвакаеме се зае с изпълнението на наказателния удар и изравни."Апоел" продължи да натиска с всички сили до края на мача и беше възнаграден за усилията си третата минута на добавеното време. Мохамед Гадир получи подаване зад защитата и технично с пета комбинира с Бен Сахар, който се озова очи в очи с Хуан Карисо и спокойно го преодоля.


description: Певецът имал други ангажименти в началото на декември.

title: Боб Дилън няма да посети церемонията за Нобеловите награди

maintext: Боб Дилън няма да посети Стокхолм, за да приеме Нобеловата си награда, защото вече има други ангажименти в началото на декември. Това съобщи вчера Шведската академия, цитирайки писмо на музиканта, в което той подчертава, че призът е голяма чест и би му се искало, но не може да присъства лично.Певецът неочаквано получи Нобеловата награда за литература този октомври за текстовете си, които според академията "създават нов поетичен изказ в американската песенна традиция". Дилън изненада допълнително света с продължително мълчание , преди най-сетне да приеме наградата.Отсъствието му от церемонията по награждаването на 10 декември ще бъде необичайно, но не е прецедент, отбелязва Шведската академия. В близкото минало Дорис Лесинг, Харолд Пинтър и Елфриде Йелинек също не можаха да приемат лично наградите си по различни, но най-често здравословни причини. "Нобелът въпреки това си остава техен, както и този на Боб Дилън", посочват от академията."Очакваме Нобеловата лекция на Боб Дилън - единственото изискване - до шест месеца от датата 10 декември", завършват те.


description: Тото Волф заяви, че "Мерцедес" е предлагал финансова и маркетингова подкрепа в миналото, но тя е била отказана. Сега разговори не са провеждани.

title: Германия държи титлите във Формула 1, но няма пари за състезание

maintext:
Германия доминира във Формула 1 тази година - и при пилотите, и при конструкторите
Back in the karting days with newly-crowned #F1 world champ, @nico_rosberg in Hockenheim, Germany 2005 . pic.twitter.com/evoRz9Nr6z
— Jerry Perez (@DrivesWGirls) November 27, 2016
Германия има нов шампион във Формула 1 след Михаел Шумахер и Себастиан Фетел, но феновете може да нямат възможност да го гледат на домашна сцена следващата година.Гран при на Германия, която отпадна от календара през 2015 г., почти сигурно ще има същата съдба догодина по финансови причини. А титлите на Нико Розебрг при пилотите и на "Мерцедес" при конструкторите не могат да променят много."Чуваме различни слухове. Гран при на Германия е част от историята, а особено важно е за "Мерцедес" с нашите заводи наблизо и многобройните ни фенове. Важно е да се състезаваме в Германия", заяви изпълнителният директор на "сребърните стрели" Тото Волф след края на последния старт за сезона в Абу Даби.Волф заяви, че "Мерцедес" е предлагал финансова и маркетингова подкрепа в миналото, но тя е била отказана. Сега разговори не са провеждани. Шефът на пистата "Хокенхайм" Георг Зайлер заяви пред медиите миналата седмица , че икономическите рискове от домакинство в две последователни години са много големи. Тази година в деня на състезанието имаше едва 57 хиляди зрители.Следващия юли домакин трябваше да бъде "Нюрбургринг", но сделката за ротацията пропадна след смяната на собствеността.Попитан дали германците не са разлюбили Формула 1 въпреки доминацията на "Мерцедес" в последните три години, Волф изрази няколко възможни идеи."Имам теория, а това е лично схващане, че има известна преумора след всички тези години на доминацияна Себастиан и Михаел. Германците спечелиха всичко", заяви австриецът пред "Ройтерс"."Виждате, че във всичко има цикличност. Сега има други спортове, като футболния отбор, който предизвика страхотен интерес. Различни фактори могат да повлияят за промяна, може би световната титла на Нико ще е такъв", добави той."Ще бъде страхотно, ако успеем да възродим страстта на германските фенове по начина, по който Михаел успява да го направи преди 20 години", каза Волф.Разликата е, че Шумахер беше първият германски шампион във Формула 1. Той имаше същият бекграунд на здраво работещ човек като този на повечето фенове, които в уикенда изпълваха горите край на пистата на лагер с бира и барбекю.Розберг е от съвсем различно тесто - той е син на финландски световен шампион и е израснал в Монако, където е научил да говори свободно пет езика. Германските фенове не се асоциират с него, както и с Фетел, който води изключително затворен начин на живот в Швейцария.Вместо Формула 1 "Хокенхайм" ще организира редица други по-евтини състезания, като през следващата година ще бъде за първи път домакин на европейските серии в НАСКАР. Сериите се развиват непрекъснато след старта през 2009 г., а организаторите се надяват догодина да се доближат до 100 хиляди зрители."Германските фенове са свикнали с провеждането на големи събития на "Хокенхаймринг" и ние очакваме нашите пилоти да направят добро шоу за феновете. Наблюдаваме как публиката ни се увеличава с всеки следващ сезон и знаем, че ще трябва време да обучим феновете за това ново състезание. Но очакваме добра посещаемост", каза в началото на месеца президентът на сериите Жером Галпен.


title: Тийм спечели срещу Монфис в сблъсъка на дебютантите в Лондон

maintext:
Младият австриец се поздрави с дебютна победа в английската столица
Доминик Тийм запази шансовете си за класиране във финалната четворка на заключителния турнир на АТП в Лондон, след като победи Гаел Монфис в три сета.Младият австриец се наложи с 6:3, 1:6, 6:4 за час и половина игра и така спечели първия си успех на този турнир срещу другия дебютант в него.Така Тийм вече има победа и загуба в актива си, докато французинът записа второ поражение. По-късно тази вечер в другия мач от групата Новак Джокович ще играе с Милош Раонич.Днес двамата съперници играха на приливи и отливи, а играта им бе изпълнена с грешки - непредизвиканите на Тийм бяха 19, докато Монфис завърши с 22, към които добави и пет двойни. Именно те костваха на французина успеха, тъй като печелившите му удари бяха значително повече от тези на австриеца - 30 срещу 20.Срещата започна с размяна на геймове до 3:2 в полза на Тийм, когато младокът се възползва от първата си възможност за пробив, за да поведе с 4:2. До края на сета австриецът не даде точка на съперника си при свой сервис и го затвори при 6:3.Във втората част ролите се размениха и Монфис спечели първите четири гейма с безупречна игра, докато Тийм направи серия от непредизвикани грешки. Австриецът успя да върне един пробив, но веднага след това загуби подаването си и отново изостана сериозно. При свой сервис французинът нямаше особени проблеми и изравни резултата.Третият и решаващ сет бе най-оспорван и в него двамата тенисисти си размениха по четири сервис гейма. В осмия гейм Тийм имаше три възможности за пробив, но не успя да ги реализира, след което поведе с 5:4. Монфис се провали напълно при свой сервис и направи цели три двойни грешки, които доведоха до успех за младия австриец.


title: "Левски" запази дистанцията с "Лудогорец" след успех над "Монтана"

maintext:
Сините запазват дистанцията с лидера "Лудогорец"
[LAP.bg]
"Левски" постигна труден успех при гостувнето си на "Монтана" в мач от 14-ия кръг на Първа лига.Сините се наложиха с 3:1 след попадения на Божидар Краев, Димитър Пиргов и Илиян Мицански, а Костадин Дяков вкара почетния гол за домакините.По този начин играчите на Елин Топузаков събраха 34 точки и запазиха дистанцията си зад лидера "Лудогорец" на три точки. "Монтана" пък остава на последното място в подреждането с осем точки и се намира на пет от спасителната зона.Гостите от София започнаха по-активно мача и на два пъти Галин Иванов се оказа на чиста позиция, но не успя да нанесе удар, който да затрудни Христо Иванов. Божидар Краев също опита късмета си от дистанция, преди срещата да бъде спряна за десетина минути заради димки, хвърлени от феновете на сините.В крайна сметка по-активната игра на "Левски" доведе до резултат в 31-ата минута. Пробив на Иванов завърши с пас в наказателното поле към Антонио Аниете, чийто удар бе блокиран от Шоко, но при добавката Краев откри.Преднината на сините обаче се задържа само десет минути и в 41-ата минута домакините изравниха. Сергей Герогиев савли топката към Костадин Дяков, който с прецизен и силен удар от границата на наказателното поле матира Боян Йоргачевич. Това бе първо попадение на "Монтана" срещу този съперник от седем години насам.В 60-ата минута "Левски" отново излезе напред след хубав гол на Димитър Пиргов. След изпълнение на корнер Мехди Бурабия намери бранителя на чиста позиция в наказателното поле, а той без забавяне стреля със странична ножица, след което топката срещна напречната греда и влетя в мрежата.В 90-ата минута Илиян Мицански оформи крайния резултат с трети гол във вратата на "Монтана".


title: Везенков бе титуляр при победа на "Барселона" в баскетболното "класико"

maintext:
Българинът оправда гласуваното му доверие със стабилни изяви
[twitter.com/FCBbasket]
"Барселона" спечели първото баскетболно "класико" за сезона с 85:75 като домакин на "Реал" (Мадрид).Сериозна заслуга за успеха на каталунците имаше и Александър Везенков. Заради многото контузии в отбора и добрите си в последните няколо мача, българският национал получи шанс да започне в стартовата петица.Той игра общо 24 минути и отбеляза 9 точки, направи 5 борби и една асистенция."Барселона" пое инициативата от самото начало и в нито един момент не постави под съмнение водачеството си. Ключова бе втората четвърт, след която авансът на каталунците стигна до 16 точки."Реал" не успя да върне пасива си през второто полувреме и в крайна сметка допусна първото си поражение в испанското първенство от началото на сезона.Така двата големи съперника вече имат еднакъв актив от 10 точки след 5 победи и 1 загуба, като по този начин заемат съответно второ и трето място. Лидер е "Тенерифе" с 6 победи и 1 загуба.


title: Гуардиола иска да купи Гризман, "Сити" е готов да плати 70 млн. паунда

maintext:
Френският национал е желан от няколко английски отбора
"Манчестър сити" е готов да се включи в борбата за подписа на френската звезда Антоан Гризман, твърдят редица медии в Англия.Лидерът на "Атлетико" (Мадрид) непрестанно е спряган за трансфер в "Манчестър юнайтед" и "Челси", а от днес към желаещите го се присъединиха "гражданите".Според информациите, мениджърът на "Сити" Хосеп Гуардиола лично е настоял пред клубното ръководство да привлече френския национал в тима си. Ръководството на английския клуб пък се е съгласило и е готово да отдели сума от 70 млн. паунда, за да се осъществи сделката.Спекулациите за трансфера на французина стават все по-силни и от факта, че настоящата звезда на тима Серхио Агуеро все още не може да договори новия си контракт с тима.Освен Гризман, другото голямо име, което попада в плановете на Гуардиола е нападателят на "Борусия" (Дортмунд) Пиер-Емерик Обамеанг.


title: Операция Ескобар

maintext:
Адрес: бул. "Околовръстен път" №214, ет. 2
Адрес: София, бул.Александър Стамболийски 1 (Мол София)
Адрес: бул. "Черни връх" №100
Адрес: София, бул. Александър Стамболийски 17
Адрес: ул. "Гладстон" №8
Адрес: бул. "Цариградско шосе" №115, The Mall
Адрес: бул. "Тодор Александров" №64
Адрес: ж.к. Младост 4, ул. Бизнес Парк 3
Жанр: Драма, Криминален
САЩ / 2016
Сценарист: Елън Браун Фурман
Режисьор: Брад Фурман
В ролите: Рубен Очандиано, Джулиет Обри, Бенджамин Брат, Джозеф Гилган, Ейми Райън, Даян Крюгер, Джон Легуизамо, Браян Кранстън, Саид Тагмауи, Симон Андреу
Американски митнически агент се внедрява в организацията на Пабло Ескобар, за да прекъсне схема за пране на пари.Това е истинската история на Робърт Мазър - Браян Кранстън (Малкълм, Breaking Bad) - който ще се изправи срещу най-могъщия наркокартел в историята!


title: Растежът на икономиката се ускорява

maintext:
[Shutterstock]
През третото тримесечие на годината брутният вътрешен продукт (БВП) на България по сезонно изгладени данни нараства с 3.5% спрямо същото тримесечие на предходната година. Това показват експресните оценки на Националния статистически институт.
Брутната добавена стойност се увеличава с 2.5%.
От данните се вижда, че това се дължи в по-голяма степен на износа, който през периода юли - септември нараства с 8.5 на сто на годишна база, и в по-малка степен на крайното потребление, което се увеличава с 1%.
Бруто образуването на основен капитал отчита спад с 4%. Вносът на стоки и услуги расте с 3.9%.
За сравнение - през първото тримесечие на годината икономическият ръст беше 2.9%, а през второто - 3 на сто.
В сравнение с второто тримесечие икономическият растеж се увеличава с 0.8 на сто, като крайното потребление нараства с 1.3%, а износът - с 2.1%.
Според експресните оценки БВП в номинално изражение достига 24.6 млрд. лв.
Реализираната добавена стойност през третото тримесечие на 2016 г. е 21.2 млрд. лв.
По елементи на крайното използване най-голям дял в БВП заема крайното потребление (69.7%), което в стойностно изражение възлиза на 17.2 млрд. лева. През третото тримесечие на 2016 г. бруто образуването на капитал е 4.5 млрд. лв. и заема 18.3% относителен дял в БВП.
Външнотърговското салдо е положително.


description: В екипите на Бърза помощ ще влязат петима парамедици от ромски произход, които ще бъдат като медиатори при ходене до ромските квартали.

title: Нападенията над екипи на Спешна помощ намаляват, но липсват кадри, заяви Георги Гелев

maintext:
Фотограф: Николай Дойчинов
В последните месеци нападенията над екипи на Спешна помощ са намалели драстично. Това се дължи на добрата ни работа с полицията. Това заяви пред Би Ти Ви директорът на Центъра за спешна медицинска помощ в София Георги Гелев.Той уточни, че при най-малкото наличие на възможност за физическа саморазправа екипът подава сигнал до полицията. Патрулките пък идвали за броени минути."Проблемът с липсата на кадри, които да запълват екипите, продължават. Нужни са ни още 80-90 лекари , за да попълним нужната бройка. Все пак теренът и населението в София е огромна величина и е сложно да покрием всеки сигнал в този момент", заяви Гелев.Той уточни, че стартовата заплата на завършил медик е 1250 лв. С приемането на бюджета за следващата година се очаква да има и увеличение.Гелев каза още, че в екипите на Бърза помощ ще влязат петима парамедици от ромски произход. "Те ще ходят на специални локации. Ще бъдат като медиатори в ромските квартали", уточни директорът на Спешната помощ в София.


title: Гарет Бейл ще трябва да претърпи операция на глезена

maintext:
Уелсецът се контузи в мача срещу "Спортинг" в Лисабон
От щаба на "Реал" (Мадрид) потвърдиха, че Гарет Бейл ще тряба да претърпи операция на десния глезен, след като получи контузия в мача от Шампионската лига срещу "Спортинг" (Лисабон).Това означава, че отсъствието на уелския футболист от футболните терени може да се увеличи от предварително очакваните два на три месеца.Белите се надяваха да не се стига до оперативна намеса, но след проведената среща с лекарския екип са преценили, че това е неизбежно.Операцията ще бъде направена на 29 ноември в клиника в Лондон от д-р Джеймс Калдър.Това потвърждава предварителните прогнози, че Бейл няма да вземе участие в предстоящото дерби срещу Барселона на 3 декември на "Камп Ноу", а също така и на световното клубно първенство.


description: При пътуване в Германия е най-вероятно да се запознаем с някой с фамилията Мюлер, в Англия - Смит, в Испания - Гарсиа . Това показва карта на най-често срещаните фамилни имена в Европа, изготвена от чешкия лингвист и преподавател Якуб Мариан.

title: Пътешествие по картата на имената

maintext: При пътуване в Германия е най-вероятно да се запознаем с някой с фамилията Мюлер, в Англия - Смит, в Испания - Гарсиа . Това показва карта на най-често срещаните фамилни имена в Европа , изготвена от чешкия лингвист и преподавател Якуб Мариан.Той е събрал данните от сайтовете на статистическите служби на държавите, публикации, данни на частни компании и дори обществени телефонни указатели. Дава и полезни сведения за произхода и структурата на фамилните имена. Например, фамилиите в Исландия се съставят от малкото име на бащата, слято с думата "син" или "дъщеря". В скандинавските държави най-често фамилията означава "син на еди кой си". В Испания - отново лично име с наставката -ez .Във Франция най-популярната фамилия пък е свързана със Св. Мартин от Тур, което пък идва от името на римския бог на войната Марс. В Германия повечето имена произхождат от професии, разказва Мариан.Авторът на картата казва в интервю за "Ел Паис", че много внимателно преглежда всички коментари в блога си, за да поправи евентуални неточности. В същото време бил помолен да отстрани фамилията Иванов от картата на Естония, защото името не било естонско. Не го направил.Мариан преподава езици и затова първите му карти са свързани с езиковото обучение и лингвистиката. Например, направил е карта на Европа с вариантите на думата "чай" на съответните езици. Като хоби обаче започва да съставя карти на разнообразна тематика - емиграция, разпространение на оръжия, на вегетарианските ресторанти и дори на броя на метъл бандите.


description: Ако имате информация за интересно предстоящо събитие и искате да я споделите с други родители, пишете ни на dnevnik@dnevnik.bg.

title: С децата в почивните дни (5 и 6 ноември)

maintext:
Фотограф: Vasily Fedosenko
[Woodventures]
[Национален етнографски музей]
"...сега трябва да я накарам да обикне не само мен, а и всичко истинско..." - в тези думи са събрани всички причини за да се го има този спектакъл.
"С децата в почивните дни" е рубрика на "Детски Дневник" за хората, които предпочитат в края на седмицата да изгонят от мислите си служебните проблеми и да се насладят на удоволствието да се забавляват с децата си.Ако имате информация за интересно предстоящо събитие и искате да я споделите с други родители, пишете ни на dnevnik@dnevnik.bg - В Чешкия център на ул. "Раковска" 100 сдружение "Театър Вятър" представя спектакъла, по книгата на Витезслав Незвал и в превод на Александър Раковски и Вътьо Раковски. От 18 часа деца и възрастни ще могат да изживеят необичайната среща на две деца, които изгубвайки се в огледалото откриват чуден фантастичен свят в обикновените и простите неща. Билетите са по 10 лв. за възрастни, семейни и студентски - 7 лв. Woodventures очаква от 16 часа деца и възрастни, които ще могат да изработят модели от богатата колекция на ателието. Цената за посещение е 15 лв., необходимо е предварително записване на телефон 088 588 2725, със съобщение във Фейсбук или на и-мейл woodventures.bg@gmail.com "Работилничка за приложни изкуства" организира занимания по керамика, грънчарство, приложни изкуства и рисуване. Курсовете ще се провеждат в събота (по керамика и грънчарство, групи за начинаещи деца над 5-годишна възраст) от 15 до 16.30 часа. Те ще изработват и оцветяват със специални бои предмети от глина. В програмата са включени и занимания на грънчарско колело.Програмата е организирана в модули от по 4 занимания, като таксата за един модул е 50 лв. за дете и 70 лв. за възрастен. Тя включва всички материали, с които се работи и се предплаща. Включването в групите става само с предварително записване на тел. 0898 583 267 или на rabotilnichka.za.izkustva@abv.bg - в Софийската опера и балет от 11 часа ще е премиерата на операта за децаот композитора Георги Костов. Приказката разказва за приятелството и необикновените приключения на едно любознателно дете, което много обича да пътешества. Пред очите на малките зрители ще оживеят екзотични картини от далечен остров, на който се случват чудеса. Героите са диваци, разбойници и едно малко момче - Шегобишко.- От 12 часа започва безплатнотона Фондация "Изиарт" в Националния етнографски музей. Децата ще могат да се запознаят с настоящата изложба в музея "Вотиви" и да направят свои оброчни фигури, подобни на изложените. Специалист от музея ще и разкаже за наследството на траките и практиката "вотиви", а след това заедно с художници ще се включат в практическа част.събира малчугани на над 6-годишна възраст на лекция, на която Кристина Тужарова ще им разкаже за живота и изкуството на испанския архитект Антони Гауди. И то докато рисуват. Занятието е от 10.30 часа, цената е 20 лева, като в нея са включени всички материалите. Записвания на: k.toujarova@gmail.com , на телефон: 0885 61 57 54 или чрез попълване на форма за записване . Мястото е "Галерия 2.0" на ул. "6-ти септември" 26.- Вдецата ще се запознаят с творчеството на австрийския художник, скулптор и архитект Хундервасер. Ще се потопят в магичния свят, който създава, променяйки стари и скучни сгради в колоритни озеленени оазиси. Занятията се провеждат в сградата на Съюза на архитектите, ул. "Кракра" 11, групите са от 10, 13 и 15 часа. Записване и допълнителна информация на arch_for_children@abv.bg - В Младежкия театър от 11 часа децата могат да гледат спектакълаот Марта Гушньовска. В приказката се разказва за един рицар без кон и за един кон без рицар, които се търсят из широкия свят. Спектакълът остроумно жонглира с приказни мотиви и обрати – принцесата е затворена в кула, рицарят е тъжен (защото няма кон), разбойниците няма кого да оберат, а злият змей няма кого да изяде, вълшебникът не може да вижда бъдещето, а кръвожадният прилеп се оказва една малка...- За деца, които искат да знаят какво е да си лекар, да помагаш на хората и да спасяваш животи,ул. "Граф Игнатиев" 12, ет. 3 ще даде отговор. Занятитя са от 14 до 15.30 ч. за деца на възраст от 8 до 11 г. и от 16 до 17.30 ч. за деца на възраст от 6 до 8 г. Цената за участие е 10 лв.- от 10.30 и от 11.45 часа Държавният куклен театър представя за деца над 4-годишна възраст премиерата на– жива пясъчна картина, изпълнена с музика, поетичност и красота.- Експерименти ворганизира сдружение "Европейски инициативи без граници". Децата ще извършват експерименти, напътствани от научен ръководител. По време на всяка научна работилница ще се проведат минимум пет експеримента, безопасни и създадени специално за деца. За всеки опит ще се предоставят необходимите материали. Малките изследователи ще получат подробни обяснения и съдействие при провеждането на експериментите.Научните опити ще са с различна трудност и ще стимулират различни сетива. По този начин децата ще могат да видят, чуят, пипнат, вкусят и усетят света, който ги заобикаля, обясняват организаторите. Работилниците ще се провеждат в Културен център BH и са подходящи за деца от 4 до 8 години. Входът е свободен. За записвания и повече информация: тел. 0888246367 – Благовеста Ценова. "Работилничка за приложни изкуства" организира занимания по керамика и грънчарство (групи за напреднали деца над 5-годишна възраст) - 14.30 до16 часа. От 12.30 до 14 часа са занятията по приложни изкуства и рисуване (деца и ученици над 6-годишна възраст). Децата развиват сръчността и креативното си мисленеи ще творят с най-различни материали и техники - декупаж, стъклопис, рисуване върху текстил, папиемаше, изработка на макети, колажи и др. В програмата по рисуване са заложени графични и живописни техники. Работи се по зададена тема с различни материали като: въглен, графит, сух и маслен пастел, акварел, темпера, смесени техники.Програмата е организирана в модули от по 4 занимания, като таксата за един модул е 50 лв. за дете и 70 лв. за възрастен. Тя включва всички материали, с които се работи и се предплаща. Включването в групите става само с предварително записване на тел. 0898 583 267 или на rabotilnichka.za.izkustva@abv.bg - в Софийската опера и балет от 11 часа ще е премиерата на операта за децаот композитора Георги Костов. Приказката разказва за приятелството и необикновените приключения на едно любознателно дете, което много обича да пътешества. Пред очите на малките зрители ще оживеят екзотични картини от далечен остров, на който се случват чудеса. Героите са диваци, разбойници и едно малко момче - Шегобишко.- В Чешкия център на ул. "Раковски" 100 сдружение "Театър Вятър" представя спектакъла, по книгата на Витезслав Незвал и в превод на Александър Раковски и Вътьо Раковски. От 18 часа деца и възрастни ще могат да изживеят необичайната среща на две деца, които изгубвайки се в огледалото откриват чуден фантастичен свят в обикновените и простите неща. Билетите са по 10 лв. за възрастни, семейни и студентски - 7 лв.- В Младежкия театър от 11 часа децата могат да се насладят на постановкатапо Луис Карол.- Ателиеса подготвили "Био игри" в природонаучния музей. Занятията са от 11:00-12:30 ч. за деца между 5-7 годишна възраст и от 13:00–14:30 ч. за деца между 8-12 годишна възраст. Необходимо е да запишете предварително детето си на 0889/ 996724 или info@bio-game.org Според стара легенда в музея е скрито древно послание, свързано с възникването на българската азбука. Единствените, които могат да го открият, са младши-изследователите на "Био игри". В първата част на ателието децата ще търсят посланието по карта. Как е свързано то с животните от Източна Европа? Във втората част ще разберат какво са означавали символите на тези животни за славяните и прабългарите какво знае модерната наука за животните, ще участват в ролеви игри с цел да научат повече за тях.Всяко дете ще си изработи животно и символ. Това ателие насърчава умението за комуникация и уменията за решаване на задачи и проблеми.- от 10.30 и 11.45 часа деца над 5-годишна възраст са поканени на постановкатапо Андерсен.- Експерименти ворганизира сдружение "Европейски инициативи без граници". Децата ще извършват експерименти, напътствани от научен ръководител. По време на всяка научна работилница ще се проведат минимум пет експеримента, безопасни и създадени специално за деца. За всеки опит ще се предоставят необходимите материали. Малките изследователи ще получат подробни обяснения и съдействие при провеждането на експериментите.Научните опити ще са с различна трудност и ще стимулират различни сетива. По този начин децата ще могат да видят, чуят, пипнат, вкусят и усетят света, който ги заобикаля, обясняват организаторите. Работилниците ще се провеждат в Културен център BH и са подходящи за деца на възраст 8-12 години. Входът е свободен. За записвания и повече информация: тел. 0888246367 – Благовеста Ценова.


description: Ако искаме футболът да прогресира, Мъри Стоилов и Стойчо Младенов трябва да работят в школите.Александър Томаш, треньор на "Верея"

title: Цитат на деня: Станимир Стоилов и Стойчо Младенов трябва да работят в школите

maintext: "Ако искаме да прогресираме във футбола - ще кажа няколко имена, но те никога няма да го направят - треньори като Мъри Стоилов, Стойчо Младенов и Илиян Илиев - треньори като тях трябва да работят в школите. Защото това, което съм виждал, когато съм разговарял с тях, ако могат да го предадат на тези млади момчета... Защото може някой да се смее, но е много по-трудно да си треньор в школите, отколкото в мъжкия футбол."Това заяви треньорът на "Верея" Александър Томаш пред "Диема спорт".


description: Съдът не е признат и от страни като САЩ, Китай, Индия, Израел и Иран.

title: Русия отказа да стане член на Международния наказател съд в Хага

maintext:
Фату Бенсуда, главен прокурор на Международния наказателен съд, базиран в Хага, обяви в годишния си доклад във вторник , че включването на Крим и Севастопол в Руската федерация през 2014г. е равносилно на международен въоръжен конфликт между Русия и Украйна.
В годишния ѝ отчет се казва още, че ситуацията на Крим практически представлява окупация на чужда територия.
Преглед на оригинала
Кой признава Римския статут: страните, които са го приели, са в зелено, в жълто са тези, които са подписали, но не са ратифицирали, в оранжево - подписали, но отказали се от подписа си, в червено - всички, които не признават.
[wikipedia.org]
Президентът на Русия подписа указ, с който нарежда на външното министерство да уведоми ООН, че страната се отказва да стане член на Международния наказател съд в Хага.В текста се посочва, че позицията е по предложение на министерството на правосъдието и е съгласувана с външното министрество и други институции, включително Върховния съд, Главна прокуратура и Следствения комитет на Русия.Страната подписа Римския статут, с който се учредява Международният наказателен съд като постоянно действан орган на ООН. Това стана на 13 септември 2000г., но до днес това не е ратифицирано от парламента и подписано от президента Владимир Путин.Поради това Русия не е страна по този съд, но сътрудничи с него и участва в работата му като наблюдател.МНС е в сериозна криза на доверие, след като напоследък редица африкански държави обявиха, че ще отказаж да признават решенията му, тъй като те били насочени изключително срещу африкански лидери.Съдът не е признат от страни като САЩ, Китай, Индия, Израел и Иран, обикновено с мотивите, че ограничава суверенитета на съответната държава и разполага с неопределено широки компетенции.


description: "Наследника на Амундсен" Бьорге Аусланд е гвоздеят в програмата от презентации

title: "Банско филм фест" събира легендарни пътешественици

maintext:
Бьорге Аусланд е звездата на програмата от гости на фестивала
[Банско филм фест]
През 1990 г. норвежецът прави първото стигане със ски до Северния полюс без странична помощ заедно с Ерлинг Каге и Геир Рандби. Тримата стартират от остров Уърд-Хънт в Канада на 8 март и за 58 дни преминават 800 км.
През 1994 г. става първият човек, стигнал само със ски до Северния полюс, след старт от Нос Арктический в Сибир (най-северната точка на континентална Азия) на 2 март и преодолява 1000 км за 52 дни. На следващата (1995-а) година се добира сам със ски и до Южния полюс и става първият човек в света, стигнал до двата земни полюса по този начин. 44-дневната му одисея (1350 км) започва на 8 ноември от Морето Уедъл.
Кърджънвън е
Йохен Хемлеб (Германия)
Освен с премиерните филми, започващият в сряда фестивал за планинарско кино "Банско филм фест" ще събере няколко легендарни пътешественика, които ще имат своите презентации.Гвоздеят в програмата ще е присъствието на норвежеца Бьорге Аусланд и англичанката Джъстин Кърджънвън.Наричаният "Наследника на Амундсен" Аусланд е най-големият полярен пътешественик на нашето време. Той е първият човек стигнал сам и без странична помощ до двата земни полюса и прекосил по същия начин Арктика и Антарктида.Аусланд ще се срещне с почитателите си в събота от 20 часа в Голямата зала на читалище "Никола Вапцаров". Денят и залата ще съберат и останалите презентации на специалните гости на фестивала.Гребкинята в открито морепървата жена, обиколила с гребна лодка остров Тасмания (500 морски мили). Тя има обиколки с гребане на архипелага Куин Шарлот в Тихия океан, на Уелс (по море, реки и канали), на Южния остров на Нова Зеландия (2400 мили за 67 дни), на остров Сардиния (500 мили), Алеутските острови (2500 мили за 101 дни), остров Ванкувър (май 2016 г.), 1000-километрово плаване между Западна Папуа и Папуа.Сред гостите е и най-големият специалист по хималайски загадки. От 1998 г. започва създаването на "Архив на Еверест" за историята на алпинизма по склоновете на върха и за загадката около Джордж Лей Мелъри и Андрю Ървин и притежава най-голямата частна сбирка от документи и материали на тази тема.През 1999 г. е един от инициаторите и участник в експедицията на Еверест, която си поставя за цел да изясни каква е била съдбата на Мелъри и Ървин (Mallory & Irvine Research Expedition). Екипът намира тленните останки на Джордж Мелъри, който от 8 юни 1924 г. е смятан за безследно изчезнал от северната страна на най-високия връх в света.Австриецът Петер Ортнер е един от най-силните в света спортни и солови катерачи, автор на едни от най-големите изкачвания в планините на света през последните години, носител на най-престижната награда за алпинизъм "Златен пикел" ("Piolet d’ Or"), смятана за "Оскар" в тази област за 2013 г. (заедно с Давид Лама),Сънародникът му Паул Гушлбауер се слави като един най-добрите парапланеристи парапланеристи, победител и призьор в най-трудните и най-престижните състезания Red Bull X-Alps, Red Bull Dolomitenmann Paragliding, Atomic Waymaker и др. Той е осъществи най-дългия преход с летене и ходене в Европа – Hike&Fly, свързащ три планини Апенините (Италия), Алпите (Франция, Швейцария, Италия, Австрия, Словения) и Велебит (Хърватия.Официални гости от България ще бъдат Боян Петров, най-добрият български планински колоездач Станимир Меразчиев, планинският бегач Шабан Мустафа.


description: При по-неудобни атмосферни условия времето за пътуване скача до две минути.

title: Видео: Най-краткият редовен полет на света трае 47 секунди

maintext: 47 секунди при попътен вятър – толкова трае най-краткият редовен полет в света. При по-неудобни атмосферни условия времето за пътуване скача до две минути, пише в. "Гардиън".Пътешествието е между двата острова Уестри и Папа Уестри , които са част от Оркнейските острови – архипелаг в Северна Шотландия, в чийто състав влизат 20 обитаеми и 50 съвсем малки парчета суша с обща площ 963 кв. км.Шотландската авиолиния Loganair обслужва маршрута от 1967 г. и в началото на месеца приветства 1-милионния си пътник."Този маршрут е бижуто на мрежата ни и е известен по цял свят", коментира пред в. "Гардиън" управляващият директор на Loganair Джонатан Хинкълс. "Въпреки славата си за хората на Оркнейските острови това е жизненоважна услуга, която свързва удобно отделните острови".


title: Над 70% от малките и средни фирми се оплакват от недостиг на кадри

maintext:
ОФИС НАBotron Software -Ботрон
Фотограф: Надежда Чипева
Най-голямата трудност, която срещат малките и средните предприятия в България е липсата на кадри. Този проблем е основен за над 70% от фирмите. Това обяви директорът на Изпълнителната агенция за насърчаване на малките и средните предприятия Мариета Захариева. Тя взе участие във форум за най-бързо развиващите се фирми в този сектор.Агенцията е направила проучване сред 400 компании. 72% от анкетираните предприемачи се оплакват от недостиг на работници. Най-дефицитни се оказват средните специалисти - 77% от работодателите трудно намират хора с необходимата квалификация от тази група.70% от предприемачите са заявили, че не могат да разчитат на държавна помощ при започване на бизнес. Според 26 на сто от запитаните данъчните облекчения и ниските налози са основното, което бизнесът получава от държавата.


title: ЦСКА се е насочил към нападател, вкарал на "Барселона" и "Реал" този сезон

maintext:
Дейверсон е собственост на "Леванте", но играе в "Алавес"
2 - Deyverson is the first player to have scored against both Barcelona & Real Madrid in all competitions this season. Motivated pic.twitter.com/yGRAz8wYjo — OptaJose (@OptaJose) October 29, 2016
ЦСКА се е насочил към бразилския нападател Дейверсон, който се състезава в Примера дивисион, пише БТА. Южноамериканецът е собственост на "Леванте", но играе под наем в "Алавес".Този сезон Дейверсон вкара на "Барселона" и на "Реал" (Мадрид).Авторитетният сайт transfermarkt.de оценява играча на 3.5 млн. евро. Надеждата на червените е да успеят да го привлекат под наем.ЦСКА има проблеми с атаката си, което пролича ясно миналия кръг срещу "Локомотив" (Пловдив) . На "Българска армия" воденият от Едуард Йорданеску отбор създаде много добри положения, но не вкара и загуби с 0:1.


description: До момента в МВР има 84 сигнала за изборни нарушения, повечето заради това, че гражданите са открили имената и личните си данни да фигурират в подписките на партии и инициативни комитети на кандидати за президент или за информационната кампания за референдума, без те да са слагали подписа си.

title: С почти целия си ресурс МВР ще охранява изборите в неделя

maintext:
Зам.-директорът на дирекция "Националната полиция" Благородна Макева
Фотограф: Анелия Николова [Днвеник]
избирателен район (МИР)
Около 20 хиляди полицейски служители ще са пряко ангажирани с осигуряване на охраната и запазване на обществения ред по време на президентските избори и референдума на 6 ноември. Това заяви на брифинг зам. директорът на дирекция "Национална полиция" Тодор Гребенаров като уточни, че те ще работят на смени и че това е почти целият ресурс на МВР.Комисар Любомир Рашков от "Охранителна полиция" заяви, че до момента имаГражданите са сигнализирали, че имената и личните им данни фигурират в подписките на партии и инициативни комитети на кандидати за президент или за информационната кампания за референдума, без те да са слагали подписа си. По тях прокуратурата е образувала две досъдебни производства., които се проверяват, допълни Рашков.Иначе на изборите на 6 ноември ще има 31 районни избирателни комисии, три ще са в София и две в Пловдив. Изборните места в страната ще са 7062, а изборните секции 12 249, от които 162 ще са подвижни, 276 ще са в затвори, арести, болници и домове за стари хора. Транспортирането на изборните книжа от печатницата на Българската народна банка започна на 27 октомври, припомни Гребенаров. Днес ще приключи превозването им до избирателните секции в София, а утре за София-област. Те се охраняват от жандармерията, както и от служители на областните дирекции на МВР. Те пазят и помещенията, където се съхраняват документите по места преди изборите и до транспортирането им обратно в Централната избирателна комисия (ЦИК) в София след края на изборния ден.Зам.-директорът на "Национална полиция" Благородна Макева заяви, че са проведени двумесечни обучения на разследващи полиции за реакция и действие при сигнали за престъпления в деня на изборите. Тя припомни, че от 27 октомври работи денонощна телефонна линия за сигнали за изборни нарушения. Гражданите могат да сигнализират на тел.: 982 2232 и e-mail: izbor@mvr.bg , които са на сайта на министерството. Над 49 хиляди са издадените лични карти непосредствено преди изборите, заяви Светлана Ценева от дирекция "Български документи за самоличност". Тя уточни, че хората, на които няма да могат да бъдат издадени лични документи преди 4 ноември, петък - могат да подадат заявления за удостоверения, с които да упражнят правото си на вот. Ценева допълни, че удостоверение може да се издаде във всеки град - не само по постоянен адрес, където са подадени документите за лична карта. Единственото изискване за издаване на такова удостоверение е да има подадено заявление за получаване на лична карта.Директорът на Столичната полиция Младен Маринов заяви, че в София има 1581 изборни секции, от които 8 са подвижни. В зала "Универсиада" ще се карат изборните книжа от 23-ти Многомандатен, където освен вот за президент и вицепрезидент и референдум ще се провеждат частични местни избори за кмет на район "Младост". В "Арена Армеец" ще се карат бюлетините от 24 и 25 МИР.След заповед на столичния кмет Йорданка Фандъкова се въвежда промяна на движението в София в деня на изборите и при превозването на изборните материали:- От 00.00 часа на 6 ноември до отпадане на необходимостта се забранява престоят и паркирането на пътни превозни средства на паркинга при вход А-3 и прилежащите територии на НДК, където ще бъде разположен международният пресцентър;- От 08.00 часа на 6 ноември до отпадане на необходимостта се забранява престоят и паркирането на пътни превозни средства, с изключение автомобилите на участниците в мероприятията на следните места:- на бул. " Витоша" между бул. "Пенчо Славейков" и бул. "Патриарх Евтимий";- ул. "Проф. Фритьоф Нансен" между бул. "Патриарх Евтимий" и бул. "България";- бул. "Патриарх Евтимий" между ул. "Проф. Фритьоф Нансен" и бул. "Витоша";- на паркинга на кръстовището на ул. "Баба Неделя" и бул. "Витоша";- ул. "Д-р Христо Стамболски" между бул. "Витоша" и ул. "Баба Неделя";- ул. "Баба Неделя" между ул. "Д-р Христо Стамболски" и паркинга при НДК.- От 19.00 часа на 6 ноември до приключване на мероприятията се ограничава движението на пътни превозни средства, с изключение на колите на масов градски транспорт:- по бул. "Витоша" между бул. "Патриарх Евтимий" и бул. "Пенчо Славейков";- по ул. "Проф. Фритьоф Нансен" между бул. "Патриарх Евтимий" и бул. "България";Столична дирекция на вътрешните работи осигурява постове за контрол и регулиране на движението.


title: "Милан" излезе втори в Италия след 4:1 срещу "Емполи"

maintext:
Джанлука Лападула вкара два гола в отсъствието на контузения Карлос Бака
"Милан" постигна убедителна победа с 4:1 при гостуването на "Емполи" и се изкачи на второ място в Серия А."Росонерите" записаха трети успех в последните си четири мача и събраха 29 точки. Тимът, воден от Винченцо Монтела, поведе с три пред "Рома", който в неделя приема "Пескара". "Ювентус" е начело с 33 точки преди гостуването си на "Дженоа"."Милан" имаше трудно първо полувреме срещу "Емполи" и можеше да изостане в резултата само след 120 секунди игра. Вратарят Джанлуиджи Донарума направи лош пас към Матия ди Шилио, който загуби топката от Раде Крунич. Босненецът напредна отдясно и намери Масимо Макароне на точката на дузпата. Изстрелът на ветерана обаче беше блокиран.В 15-ата минута Джанлука Лападула изведе "Милан" напред, след като получи отлично подаване отдясно от Сусо и от десетина метра насочи топката в далечния ъгъл.Само две минути по-късно домакините изравниха след грешка на Донарума. Младият вратар излезе напред, за да пресече центриране отдясно, но прати топката в краката на Рикардо Сапонара, който от дъгата на наказателното поле я изпрати в мрежата.В 35-ата минута "Емполи" беше много близо до обрат. Крунич центрира перфектно от десния фланг за Сапонара, който се измъкна зад защитата и стреля от воле, но над вратата.През второто полувреме "Милан" заигра много по-силно и стигна до три попадения в рамките на 16 минути. В 61-ата минута Сусо направи 2:1 след отлична скоростна атака и подаване на Иняцио Абате отдясно.Три минути по-късно Джакомо Бонавентура направи страхотен пробив отляво и центрира от аутлинията, а Андреа Кости прати топката в собствената си врата. В 77-ата минута Лападула оформи крайния резултат с добавка отблизо след спасяване на Скорупски."Емполи" записа втора поредна и общо осма загуба за сезона. Тимът от Тоскана е 17-и с 10 точки, на три от зоната на изпадащите.


description: Министърът на земеделието добави, че "има две решения: или да се откажем от тези 51%, или да протакаме още известно време".

title: Румъния е застрашена от санкции заради квотата за местни продукти в супермаркетите

maintext: Румъния рискува наказателна процедура, ако не бъде променен приетият неотдавна закон за търговията с хранителни продукти, който задължава големите търговски вериги да предлагат 51% румънски продукти, заяви министърът на земеделието Аким Иримеску, цитиран от агенция "Аджерпрес" и БТА."Наскоро дойде предупреждение от Европейската комисия за наказателна процедура във връзка с разпоредбата за 51% румънски продукти, идващи по т.нар. къси вериги на доставка", заяви министърът, като добави, че "има две решения: или да се откажем от тези 51%, или да протакаме още известно време".Той каза, че засега не е ясно каква ще бъде глобата, която Румъния ще трябва да плати, ако не се съобрази с европейското законодателство.През юни бе приет закон, според който повече от половината месо, плодове, яйца и зеленчуци в супермаркетите с оборот над 2 млн. евро годишно трябва да бъдат произведени в страната . Той трябва да влезе в сила на 1 януари 2017 г.Изключение ще се прави за зимните месеци, в които чуждите зеленчуци и плодове ще могат да бъдат до 70%. За нарушения ще се налагат глоби между 100 000 и 150 000 леи (22 000 и 33 000 евро), а при повторни провинения големите магазини ще бъдат затваряни до половин година.Нормативният акт беше критикуван от сдруженията на собствениците на търговски вериги и беше отлаган многократно. Според Асоциацията на големите търговски вериги (AMRCR) законът "подкопава принципите на съвременната търговия", лишава потребителите от избор и ще доведе до покачване на цените.Има риск българските производители да станат по-привлекателни за магазините в южната част на Румъния, а унгарските – за тези в западната, предупреди още асоциацията.Всеки румънец оставя месечно на касите в хипермаркетите и супермаркетите в Румъния около 83 евро за хранителни продукти и продукти за лични нужди и нужди, свързани с жилището, тоест 21.6% от средната заплата, която е 385 евро.За сравнение – гражданите на останалите държави в ЕС дават по-големи суми, но те са по-малък процент от средната заплата. По-голям процент от доходите си за храна харчат само българите – 108 евро месечно, или 30.9% от средната заплата, пишат румънски медии, цитирани от БТА. Делът на международните търговски вериги в Румъния е 55% от целия пазар на фона на 80% на Запад.


description: За разлика от неговия колега Хълк Хоган, който изяви желание да стане вицепрезидент на Доналд Тръмп по време на кампанията, Джонсън бе описан от "Вашингтон пост" като човек "със странен, но реалистичен шанс за Вашингтон" като тъмнокож републиканец, който има влияние върху афроамериканците от Флорида, един от решаващите "колебаещи" се щати в президентската надпревара.

title: Вдъхновен от американските избори, Дуейн Джонсън-Скалата обмисля политическа кариера

maintext: След като успешно превърна славата си на кечист в холивудска кариера, Дуейн Джонсън-Скалата обмисля бъдеще в политиката и не изключва някой ден да се кандидатира и за Белия дом, съобщи "Ройтерс".44-годишната звезда от "Бързи и яростни", а скоро и новата анимация на "Дисни" "Моана" каза пред агенцията, че вълненията около избора на Доналд Тръмп за президент на САЩ преди седмица iа възобновили интереса му към обществената дейност. "Обичам страната си, изключителен патриот съм и смятам, че особено сега е важно да има силни лидери, уважавани лидери", заявява той. Запитан дали има интерес към най-високия пост в страната, той посочва, че ако може да бъде ефективен лидер и се заобиколи със също толкова качествен екип, би се кандидатирал.За разлика от своя колега Хълк Хоуган, който изяви желание да стане вицепрезидент на Доналд Тръмп по време на кампанията, Джонсън е бе описан от "Вашингтон пост" като човек "със странен, но реалистичен шанс за Вашингтон" като тъмнокож републиканец, който има влияние върху афроамериканците от Флорида, един от решаващите "колебаещи" се щати в президентската надпревара.Скалата също посочи, че продуцентският му бизнес в Хливуд му е дал дисциплина, която би могъл да приложи в политиката. "Мисля, че мога да предизвиквам и влияя на хората по позитивен начин, да ги бутам напред, както бутах самия себе си, защото смятам, че това, което имам да кажа, е важно".Ако поеме по пътя на политиката, Скалата ще последва друг свой колега, Джеси Вентура - "Тялото", който бе губернатор на Минесота, и културиста и екшън звезда Арнолд Шварценегер, републиканец и двукратен губернатор на Калифорния.Скалата все още участва от време на време в спектакли на световната федерация по кеч, като същевременно продуцира и участва в спортния сериал на HBO "Ballers" и предстоящия опит за съживяване на продукциите от серията "Спасители на плажа".


description: Въпроси и отговори за причините за случващото се в бежанския център в Харманли

title: Как се стигна до сблъсъците в Харманли

maintext:
Бунтът в Харманли започна в четвъртък около обяд.
[Сакарнюз]
Макар лагерът да е от открит тип - т.е настанените по принцип могат да се придвижват свободно, могат да ползват телефони, преди дни това е отменено. Не е известно дали и какво е било обяснено на чужденците за извънредната ситуация.
Обявена ли е карантина?
Не е обявена карантина според главния здравен инспектор д-р Ангел Кунчев. Затварянето на лагера е направено по-скоро за спокойствието на хората от Харманли, отколкото от медицински съображения, каза той. Целта на ограничението е настанените в центъра да са на едно място и организирано да бъдат посетени от лекари през следващата седмица. Те ще бъдат насочвани според оплакванията им, но са предвидени най-вече специалисти по паразитологични и кожни заболявания заради случаи на краста и кожни възпаления.
Има ли опасност от зараза?
Не.
Според Кунчев от над 100 работещи хора в центъра, никой не се е оплакал или няма данни да е бил заразен. През октомври лекари от ВМА не установяват да има "масова зараза". Повече настанени имат основно пиодермия, което е възпаление на кожата, вероятно в резултат на разчесване на крастата. Но подобна болест е заразна само при много тесен контакт.
Други най-често диагностицирани заболявания са варицела при 18 души, сред които деца, остра вирусна инфекция при 15 души и дерматит при 16 от над 3000 обитаващи центъра.
Защо е нужна седмица за организиране на лекарските прегледи?
Тъй като няма заплаха от епидемия, се организират екипи от различни специалисти. В седмицата след обявяването на ограничението регионалната здравна инспекция е направила график на медицински екипи от шест болници, които по различни направления да прегледат всички настанени в центъра. Прегледите започват от понеделник, 28 ноември, в болницата в Хасково, като по план на ден ще минават по 100-150 души.
Има ли постоянно лекарско присъствие в лагера?
Има само един общопрактикуващ лекар, който не може да успее да прегледа всички според официална иноформация и данни на доброволци. Лекарят работи на половин работен ден, а отскоро почасово два пъти в седмицата помага един личен лекар от Харманли.
Медицинското обслужване е ограничено и затруднено, а настанените там хора са твърде много. Регионалната здравна инспекция е осигурила препарати срещу краста и другите заболявания в центъра, но проследяването на лечението на всички също е непосилно за лекаря, а по думите на Ангел Кунчев голяма част от хората не спазват предписанията.
Премиерът Бойко Борисов отиде два пъти в Харманли. Вторият път, за да съобщи пред гражданите за спешните мерки, които ще предприеме правителството
[Правителствена Информационна Служба]
Колко е персоналът в лагера?
Няма точна информация. Според омбудсмана Мая Манолова има трима души, които се грижат за над 3000. По други данни служителите са повече.
Какви са условията в лагера?
Какво е положението в другите центрове?
По информация на "Дневник" подобни оплаквания има и в други центрове. Официални данни няма. Според Хелзинкския комитет краста има и на други места, при това от години. Здравният инспектор Ангел Кунчев казва, че това е често срещано оплакване в лагерите, особено когато на едно място са събрани прекалено много хора, т.е. е надвишен капацитетът, защото инфекцията се предава при близък контакт.
Как се следи здравословното състояние на влизащите у нас чужденци?
При влизане в страната мигрантите не минават преглед при лекар, а само кратък базов оглед от служителите на разпределителните центрове по границата. Ако се види, че някой е в тежко състояние и има оплаквания като температура, обриви, травми , тогава се оказва медицинска помощ.
След като бъдат разпределени към Държавната агенция за бежанците и центровете в страната, се правят по-подробни прегледи от щатните лекари в центровете. В зависимост от това от къде идват и какъв сезон е, им се правят различни изследвания, например за чревни бактерии през лятото (за салмонела и дизентерия); също за туберкулоза и СПИН с тяхно съгласие, ако има съмнение; както и за малария. На децата се правят имунизации, ако няма данни за имунния им статус.
Вече настанени в лагерите, те могат да се обръщат към щатните лекари при оплаквания.
Как е уредена медицинската грижа за мигрантите? На какво имат право? Какво е задължително?
Мигрантите имат право на прегледи и помощ от медицинския персонал на центъра, където са настанени. Децата имат право на задължителни ваксини. За спешна и специализирана помощ могат да отидат в болницата. Здравното министерство и регионалната здравна инспекция осигурява необходимите ваксини и лекарства в случаи на епидемии и опасности.
Кой и кога организира протести в Харманли срещу бежанците?
Защо хората в града са недоволни?
Протестите в Харманли започват от началото на бежанската вълна. Исканията им в последно време са центърът в града да стане от закрит тип - т.е. настанените там да не могат да се придвижват свободно.
Имат ли основания страховете?
Протестите и публикации в медии за бежанците обаче от началото на бежанската криза помагат за напрежението и страховете на хората. Темата беше допълнително употребена и в предизборната кампания.
Какво е обещала властта на хората в Харманли?
Тази седмица председателят на Държавната агенция за бежанците Петя Първанова заяви, че се водят преговори половината от центъра в Харманли да стане от закрит тип.
Възможно ли е да има още такива бунтове?
По данни на вътрешния министър Румяна Бъчварова във времето, по което са започнали размириците в Харманли, е имало още три подобни инцидента в други държави. Конфликтът у нас вероятно е заложен с обявяването на забраната да не се напуска лагера, който по този начин се превръща в затвор. Ако необходимостта от мярката не е добре обяснена на хората вътре, е по-скоро очаквано те да реагират. Центровете са препълнени, а вълната от пристигащи продължава да е голяма.
Според прокуратурата мигрантите са приемали организираните им медицински прегледи като форма на принуда да останат в България.
Колко души са настанени в центрове?
Към момента на бунта в Харманли са над 3000. Според статистиката на МВР центровете и към Държавната агенция за бежанците, и тези към МВР са препълнени. Н
ад 7 хиляди души са общо в центровете. Другите са във Военна рампа, Враждебна, Любимец
.
От
какъв произход са настанените?
Според статистиката на МВР в центровете има предимно афганистанци и сирийци.
Колко хора са потърсили закрила в България?
Подадените молби за закрила (това включва бежански и хуманитарен статут) от началото на годината са над 16 хиляди (при задържани над 17 хиляди). Предоставен е бежански статут на 560 души, хуманитарен - на над 400. Отказите са над 1000. Като през последните месеци се дават все по-малко статути.
Колко време може да продължи престоят в център?
Чужденците, които са подали молба за закрила, могат да останат в лагера, докато премине цялата процедура. И до шест месеца след това. Времето за предоставяне на закрила е различно, но отнема поне няколко месеца. До девет месеца след като поискат статут, може да започнат работа
Според пресцентъра на агенцията за бежанците в лагера има 1 лекар, 1 медицинска сестра и двама фелдшери, а друг общопрактикуващ лекар при прегледите които прави, води със себе си генеколог и педиатър.Според доброволци условията не са добри - няма отопление, тоалетните са счупени, много хора споделят храната и съдовете си, чаршафите са оскъдни, а възможността за поддържане на хигиена - ограничени.Директорът на центъра Димитър Захариев отказа да отговаря на въпроси на "Дневник" и в четвъртък, и в петък.Основно ВМРО и Националният фронт за спасение на България организират переодично протести срещу центъра в града и срещу бежанците. Такива е имало и в дните преди да бъде поставена карантината.Местните лидери на двете формации водят протестите и искаха оставката на председателя на ДАБ Петя Първанова, както и на директора на лагера. Протестиращите заплашиха във вторник с гражданско неподчинение по информация на "Дарик радио".Досега не е имало документирани инциденти с мигранти в Харманли. В началото на септември шефът на полицията в града Ангел Цанков заявява, че няма опасност. "Ако имаме и най-малко съмнение, че е възможен конфликт между бежанците и местните хора, сме готови да реагираме веднага".


title: Около 3 млн. лв. са нужни за укрепването на буните във Варненския залив

maintext:
Фотограф: Дневник
Около 3 млн. лв. са нужни за укрепването на морските буни във Варненския залив. Това стана ясно по време на проведеното днес заседание на съвета към Басейнова дирекция. Парите трябва да бъдат осигурени чрез проектно финансиране от фондове на Европейския съюз, общинските бюджети и държавата.Укрепването но морските буни във Варна е част от мерките, набелязани в Стратегията за опазване на околната среда и плановете за управление на риска от наводнения и речните басейни.Според данните, оповестени днес пред участниците в заседанието от Десислава Консулова, началник на Басейнова дирекция, за брегоукрепване, мониторинг и пречиствателни ВиК съоръжения в рисковите зони от Обзор до Варна са необходими около 200 млн. лв.


title: ИКЕА планира още 8 магазина в Румъния

maintext:
Фотограф: Цветелина Белутова
Компанията за мебели и домашно обзавеждане ИКЕА иска да отвори в Румъния още осем магазина до 2025 г., съобщава румънският вестник "Адевърул", като се позовава на директора на ИКЕА за Югоизточна Европа Стефан Вановербеке, предаде БТА.Той е цитиран да казва, че до 2025 г. компанията планира да има общо 13 магазина в Югоизточна Европа, от които 9 в Румъния. Сега в столицата Букурещ работи един магазин на веригата, а вторият предстои да бъде открит през 2018 г.Следващите магазини на шведската верига ще бъдат в Тимишоара, Брашов и Клуж, но няма да бъдат открити преди 2021 г., пише "Адевърул".Производителят на мебели и домашно обзавеждане обяви вчера, че в Румъния е регистрирал най-висок растеж за последната година, като оборотът е нараснал с 21.5% в данъчната 2015-2016 г., която приключи през август, достигайки сумата от 514 милиона леи (114 млн. евро).


title: Стивън Джерард напуска "ЛА галакси"

maintext:
Стивън Джерард ще обмисля бъдещето си
Стивън Джерард призна, че е със смесени чувства за кариерата си в "Лос Анджелис галакси", след като стана ясно, че няма да получи предложение за нов договор.Контрактът му за 18 месеца приключи с елиминирането на отбора в плейофите. Той отбеляза пет гола в 34 мача, а като цяло престоят му в САЩ не беше успешен."Когато напуснах "Ливърпул" дойдох в Лос Анджелис с целта да помогна на "Галакси" да вдигне още една купа в MLS. Разочарован съм, че не постигнах тези цели. Но мога да погледна времето си в клуба с гордост от постигнатото, включително участията в плейофите и безбройните паметни моменти на терена", каза 36-годишният полузащитник.След като благодари на съотборниците и ръководството на клуба, Джерард заяви: "Сега вече мога да се насладя на времето си със семейството, докато обмислям следващата стъпка в кариерата си".Името му се свързва с връщане в "Ливърпул", където да започне треньорска кариера. Другият вариант е да се присъедини към Брендън Роджърс в "Селтик".